અમેરિકામાં ઊભી થતી નોકરીઓ-વિવિધ પ્રકારની જોબ અને સંપત્તિને લીધે અન્ય દેશોને લાભ થયો છે. ડોનાલ્ડ ટ્રમ્પે નજીકના સમયગાળામાં અમેરિકાની આયાત નીતિમાં પરિવર્તન કરવાનો સંકેત આપતાં કહ્યું હતું કે, દેશમાં આયાત થનારા સ્ટીલ પર 25 ટકા અને એલ્યુમિનિયમ પર 10 ટકા ઈમ્પોર્ટ ડયુટી લગાવવામાં આવશે. ા પ્રકારની ડ્યુટી લાદવાના ો મૂળ હેતુ અમેરિકાના ઉત્પાદનોને તેમજ અહીંના સ્થાનિક ઉદ્યોગ જગતને બચાવવાનો છે. આ રીતે મેટલ પર ડયુટી લાગવાને કારણે બહારના ઉત્પાદનોની ખરીદ કિંમતમાં વધારો થવાનો સંભવ છે. આ આયાત નીતિને અમલમાં મૂકવાથી અમેરિકાના ઉત્પાદનો સસ્તાં થશે. ટ્રમ્પના આવા ગ્લોબલ ટ્રેડ વોરની દૂરોગામી અસર વિવિધ દેશોના આયાત – નિકાસ વ્યાપાર પર અવશ્ય પડશે. ટ્રમ્પ દ્વારા કરાયેલા ઉપરોકત નિવેદન બાદ એની અસર ભારતના શેરબજાર પર જોવા મળી હતી. શેરબજારમાં મેટલ શેરોમાં ઘટાડો નોંધાતા રોકાણકારેને 20,000કરોડથી વધુ રૂપિયાનું નુકસાન વેઠવું પડ્યું હતું.